cyanic-selkie/wikianc huggingface dataset:
ჰადუმოდ ბუსმანი
ჰადუმოდ ბუსმანი (Hadumod Bußmann; დ. 5 ივნისი, 1933, მაინის ფრანკფურტი) — გერმანელი ენათმეცნიერი. ჰადუმოდ ბუსმანი არის ავტორი წიგნისა ენათმეცნიერების ლექსიკონი.
ბიოგრაფია
სწავლობდა გერმანისტიკას, რომანისტიკას და ხელოვნების ისტორიას მაინის ფრანკფურტისა და მიუნხენის უნივერსიტეტებში.
1963 წლიდან იყო სამეცნიერო თანამშრომელი მიუნხენის უნივერსიტეტის გერმანული ფილოლოგიის ინსტიტუტში.
1967 წელს ჰადუმოდ ბუსმანმა დისერტაცია დაიცვა მედიევისტიკაში, კერძოდ კი აიჰარტ ფონ ობერგის „ტრისტრანტზე“.
1971 წლიდან 1997 წლამდე იგი მიუნხენის უნივერსიტეტში ენათმეცნიერებას ასწავლიდა, სადაც 1990 წელს ბავარიის უმაღლესი სასწავლებლების სამხარეო კონფერენციაში ქალთა საქმეებს განაგებდა და იყო სპიკერი.
პენსიაზე გასვლის შემდეგ იგი თავისუფალი ავტორი და პუბლიცისტია. იგი დღესაც აქტიურად თანამშრომლობს ტერეზა ვონ ბავარიელის ქალთა ფონდთან, რომელიც დაკავებულია ქალთა დახმარებით მათთვის სამეცნიერო კარიერის გაადვილებაში.
წალდი
გამოყენება
წალდის ხმარება საშუალოა დანისა და ცულის მოხმარებას შორის. ის ხშირად გამოიყენება წვრილი მერქნიანი მცენარეების, მაგ, ახალგაზრდა ხეების მოსაჩეხად, ან უკვე მოჩეხილი ტოტებისგან წვრილი ტოტების ჩამოსათლელად; სწორედ ამ მიზანს ემსახურება კაუჭი _ რომ იარაღი არ აცდეს მომრგვალებული ფორმის ჩამოსათლელ ობიექტებს. ის შეიძლება გამოყენებული იქნას მყნობის პროცესში. მისი ამერიკული ექვივალენტია მაჩეტე.
დიზაინი
მჭრელი პირი ჩვეულებრივ მზადდება სხვადასხვა წონისა და სიგრძის ფოლადის ფურცლისაგან, მაგრამ ტიპობრივად მას აქვს ხოლმე 20-50 სმ სიგრძე. მჭრელი პირი სწორია ტართან ახლოს, მაგრამ უფრო და უფრო მეტად მრუდდება ბოლოსკენ, ანუ გააჩნია "ღია კაუჭი" ბოლოში. პირი ჩვეულებრივ წაწვეტებული და გალესილია ხოლმე მხოლოდ მრუდის შიგა ზედაპირზე, თუმცა არსებობს ორმხრივალესილი წალდებიც.
პირი მაგრდება ხის ტარზე, ევროპაში მას ჩვეულებრივ იფნის მერქნისგან ამზადებენ, თუმცა, საქართველოში ამ მიზნით გამოიყენება ხოლმე თხილიც. უფრო მძიმე მჭრელი პირებისთვის ზოგჯერ იყენებენ შედარებით გრძელ სახელურებს, რამაც შეიძლება იარაღი ორი ხელით ერთდროულად მოსახმარად გახადოს.
წალდის მოხმარება დადასტურებულია ბრინჯაოს ხანიდან, მაგალითად, ნანახია ძველ ბერძნულ კულტურაში. რკინის ეპოქის ნიმუშები უკვე ნანახია რომაული გავლენის მქონე რამდენიმე ქვეყანაში, მაგალითად, ინგლისში, საფრანგეთში, შვეიცარიაში.
წალდი თითქმის ყოველთვის მზადდება ჩვეულებრივი ფოლადისგან ნახშირბადის საშუალო შემცველობით. ნახშირბადის მაღალი შემცველობის მქონე ფოლადის გამოყენება არაა მიზანშეწონილი, რადგანაც ხეზე მუშაობისას არ არის საჭირო ლეგირებული და ძალიან მაგარი და ბასრი პირი. ამასთან, ნახშირბადის შედარებით დაბალი შემცველობა წალდს იოლსალესს ხდის საველე პირობებში. რადგანაც კოსმეტიკური სახე არაა მნიშვნელოვანი, არც უფრო ძვირ უჟანგავ ფოლადს აქ არ იყენებენ.
რესურსები ინტერნეტში
კატეგორია:სასოფლო-სამეურნეო იარაღები
ტუპისა
ტუპისა — ქალაქი ბოლივიაში, პოტოსის დეპარტამენტში. მდებარეობს ზღვის დონიდან 2 850 მეტრზე, ქალაქ პოტოსიდან 208 კმ-ით სამხრეთით. 2006 წლის მონაცემებით, ქალაქის მოსახლეობა შეადგენს 23 100 ადამიანს.
ქალაქი სასოფლო-სამეურნეო ხეობაში მდებარეობს, რომელიც მთებითაა გარშემორტყმული. საშუალო წლიური ტემპერატურა 25 C°-ია.
ტუპისა დაარსდა 1535-1536 წლებში და ასრულებდა ბაზის როლს დიეგო დე ალმაგროს ჩილეში ექსპედიციებისთვის.
რესურსები ინტერნეტში
კატეგორია:ბოლივიის ქალაქები
ხავსისნაირნი
ხავსისნაირნი (Bryophyta) — უმაღლესი, ძირითადად, ხმელეთის ავტოტროფული მცენარეების ზეგანყოფილება. აქვთ სპორანგიუმი სპორათწარმომქმნელი ქსოვილით (არქესპორიუმი), გამეტანგიუმები — მამრობითი (ანთერიდიუმი) და მდედრობითი (არქეგონიუმი). არსებობს ჰიპოთეზა ხავსისნაირთა მწვანე წყალმცენარეებიდან განვითარების შესახებ, მაგრამ რთული სტრუქტურები (ანთერიდიუმი, არქეგონიუმი, ბაგეები) მიუთითებს მათ ხმელეთზე საერთო წარმოშობაზე სხვა უმაღლეს მცენარეებთან ერთად. ახასიათებთ თაობათა მორიგეობა, განვითარების ციკლში ჭარბობს გამეტოფიტი, რომელსაც შეუძლია დამოუკიდებელი არსებობა და განსახლება ვეგეტატიური გამრავლების საშუალებით.
გაურბიან ქლორიდულ და სულფატურ დამლაშებას. გამძლე არიან ზოგადად სიმშრალის მიმართ, თუმცა მათი სქესობრივი გამრავლებისათვის აუცილებელია წყალი. ხავსისნაირთა უძველესი დანაყოფი — ღვიძლის ხავსები, ცნობილია დევონური პერიოდიდან, ხოლო ჩვეულებრივი ხავსების დანაყოფის ღეროფოთლოვანთა კლასი — კარბონულიდან. მეოთხეული პერიოდის ხავსისნაირები ფაქტობრივად არ განსხვავდება თანამედროვე სახეობებისაგან.
კლასიფიკაცია
ხავსისნაირნი ყველაზე პრიმიტიული უმაღლესი მცენარეებია. ეს ზეგანყოფილება მოიცავს 3 განყოფილებას: ანთოცეროტოვანებს, ღვიძლის ხავსებსა და ჩვეულებრივ ხავსებს. მარტივი აგებულების, უფრო ხშირად, მრავალწლოვანი მცენარეებია. მათი სიმაღლე 1 სმ-დან 50 სმ-მდე აღწევს. ახასიათებთ განვითარების ერთიანი ციკლი, რომელიც სქესიანი თაობის — გამეტოფიტის დომინირებით გამოირჩევა. განვითარების ციკლს თან ახლავს დიპლოიდური სპოროფიტის გამოყოფა ჰაპლოიდურ გამეტოფიტზე. სქესიანი და უსქესო თაობები ვითარდება ერთობლივად, ერთ მცენარეზე, ე.ი. თაობათა მორიგეობას პირობითი ხასიათი აქვს. სპორისაგან ვითარდება მრავალუჯრედიანი პროტონემა. პროტონემაზე წარმოქმნილი კვირტებიდან ჯგუფურად (კორდი, ბალიში) იზრდება ორ- ან ერთსქესიანი, ორ- ან ერთსახლიანი ღეროები. სქესობრივი გამრავლების ორგანოები — ანთერიდიუმი და არქეგონიუმი განლაგებულია სტერილურ ძაფებს (პარაფიზები) შორის და გარშემორტყმულია ფოთლისებური წანაზარდებით.
ანთერიდიუმში ორშოლტიანი სპერმატოზოიდებია, რომლებიც წყლის საშუალებით გადაადგილდება არქეგონიუმისაკენ. კვერცხუჯრედის განაყოფიერება არქეგონიუმის ქვედა ნაწილში ხდება. ზიგოტიდან რამდენიმე თვის მანძილზე ვითარდება სპოროგონიუმი (უსქესო გამრავლების ორგანო). ზრდასრულ სპოროგონიუმში განასხვავებენ ტერფს, ფეხსა და კოლოფს. კოლოფი, რომელიც ფეხის წვერზეა მოთავსებული, შეიცავს სპორებს. სპორების წარმოშობის დროს არქესპორიუმში (სპოროგენურ ქსოვილში) მიმდინარეობს მეიოზი. ზიგოტა და სპორანგიუმი დიპლოიდურია (უსქესო თაობა — სპოროფიტი), ხოლო პროტონემა და გამეტოფორი— ჰაპლოიდური (სქესიანი თაობა — გამეტოფიტი).
გამეტოფიტი ასრულების ავტოტროფული კვების ფუნქციას და შესწევს ვეგეტატიური გამრავლების უნარი. იგი მორფოლოგიურად მრავალფეროვანია. შეფოთლილ ღეროებზე განვითარებული აქვს ქლოროპლასტებიანი წარმონაქმნები — პარაფილიები, მეორეული პროტონემა და რიზოიდები. ხავსისნაირებში დადგენილია აპოსპორია, აპოგამია, ჰიბრიდიზაცია და პოლიპლოიდია.
ანთოცეროტოვანნი (Anthocerotophyta) თავისებური ჯგუფია, მოიცავს 2 ოჯახის 6 გვარსა და 300-მდე სახეობას. ძირითადად გავრცელებულია ტროპიკებში. საქართველოში (ძირითადად, დასავლეთ საქართველოში) ცნობილია აქედან 3 სახეობა. თალუსი და სპოროგონიუმის უჯრედები შეიცავს ერთ ან რამდენიმე ქრომატოფორს პირენოიდებით.
ჩვეულებრივი ხავსები (Musci) 3 კლასად იყოფა: სფაგნუმისნაირი (ტორფის ხავსები), ანდრეასნაირი და ბრიუმისნაირი (მწვანე ხავსები). რადიალურად, იშვიათად, ორმხრივსიმეტრიული, სპირალურად შეფოთლილი მცენარეებია. აქვთ მრავალფეროვანი, უძარღვო და ძარღვიანი ფოთლები, დატოტვილი რიზოიდები. სპოროგონიუმი კენწრული ან გვერდითია, ცნობილია 660 გვარი და 15 ათასი სახეობა. გვხვდება ყველგან, გარდა ზღვისა და დამლაშებული ნიადაგისა. საქართველოში ცნობილია 600-მდე სახეობა, სახესხვაობა და ფორმა.
კავკასიის ადგილთა და ტომების აღწერის მასალათა კრებული
„კავკასიის ადგილთა და ტომების აღწერის მასალათა კრებული“ (Сборник материалов для описания местностей и племен Кавказа) — სერიული გამოცემა 46 ტომად. აქედან 44 ტომი გამოიცა თბილისში (1881-1915), ხოლო 2 ტომი — მაჰაჩყალაში (1926 და 1929). გამოცემის ინიციატორი იყო კავკასიის სასწავლო ოლქის ზედამხედველი კ. იანოვსკი (1822— 1902). „სბორნიკ მატერიალოვ დლია ოპისანია მესტნოსტეი ი პლეიმიონ კავკაზის“ გამოცემაში დიდი როლი ითამაშა პედაგოგმა და მეცნიერმა ლ. ლოპატინსკიმ (1842—1922), რომლის რედაქციითაც გამოქვეყნდა 25 ტომი. კრებულში თანამშრომლობდნენ რუსი კავკასიისმცოდნეები და ადგილობრივი ინტელიგენციის წარმომადგენლები. მასში ქვეყნდებოდა ისტორიულ-ეთნოგრაფიული გეოგრაფიული, ფოლკლორული მასალები და ნარკვევები, ძველი ისტორიული ქრონიკები. გამოცემის მიზანი იყო კავკასიის ცალკეული სოფლების მონოგრაფიული შესწავლა. კრებულს დიდი მნიშვნელობა აქვს კავკასიის მოსახლეობის ისტორიული წარსულის ეთნოგრაფიული ყოფის, სულიერი კულტურისა და გეოგრაფიის შესწავლისათვის.
ლიტერატურა
კატეგორია:წიგნები კავკასიაზე კატეგორია:რევოლუციამდელი წიგნები კატეგორია:კავკასია კატეგორია:ეთნოგრაფია
სან-ბორხა
სან-ბორხა — ქალაქი ჩრდილოეთ ბოლივიაში, ბენის დეპარტამენტში. წარმოადგენს ხოსე-ბალივიანის პროვინციის სან-ბორხას მუნიციპალიტეტის ცენტრს. მდებარეობს ზღვის დონიდან 197 მეტრზე, მდინარე რიო-მანიკის მარცხენა სანაპიროზე.
საავტომობილო გზის საშუალებით, ქალაქი უკავშირდება დეპარტამენტის დედაქალაქ ტრინიდადს, რომელიც 240 კმ-ით დასავლეთით მდებარეობს. ასევე ემსახურება აეროპორტი.
რესურსები ინტერნეტში
კატეგორია:ბოლივიის ქალაქები
კოტოკა
კოტოკა — ქალაქი ბოლივიაში, სანტა-კრუსის დეპარტამენტში. მდებარეობს ანდრეს-იბანიესის პროვინციაში, დეპარტამენტის დედაქალაქ სანტა-კრუს-დე-ლა-სიერადან 16 კმ-ით აღმოსავლეთით.
იმბაბურის პროვინცია
იმბაბურა (Provincia de Imbabura) – პროვინცია ეკვადორში, მდებარეობს ქვეყნის ჩრდილოეთ ნაწილში. ფართობი 4 616 კმ². მოსახლეობა – 400 359 კაცი. დედაქალაქი – იბარა. პროვინცია დაყოფილია 6 კანტონად.
კოტოკა
2010 წლის მონაცემებით, ქალაქის მოსახლეობა შეადგენს 23 951 ადამიანს.
იმბაბურის პროვინცია
რესურსები ინტერნეტში
კატეგორია:ეკვადორის პროვინციები
კოტოკა
ყოველი წლის 8 დეკემბერს, ქალაქში იმართება რელიგიური დღესასწაული, რომელიც ეძღვნება მთელი აღმოსავლეთ ბოლივიის მფარველს, ქალწულ კოტოკას. დღესასწაულზე ყოველწლიურად მთელი ქვეყნიდან 200.000-მდე მომლოცველი ჩამოდის.
სქოლიო
კატეგორია:ბოლივიის ქალაქები
ლოხის პროვინცია
ლოხა (Provincia de Loja) – პროვინცია ეკვადორში, მდებარეობს ქვეყნის სამხრეთ ნაწილში. ფართობი 10 997 კმ². მოსახლეობა – 446 743 კაცი. დედაქალაქი – ლოხა. პროვინცია დაყოფილია 16 კანტონად.
რესურსები ინტერნეტში
კატეგორია:ეკვადორის პროვინციები
სბორნიკ სვედენიი ო კავკაზსკიხ გორცახი
ლიტერატურა
კატეგორია:წიგნების სერიები
ვილიამონტესი
ვილიამონტესი — ქალაქი სამხრეთ-აღმოსავლეთ ბოლივიაში, ტარიხას დეპარტამენტში. წარმოადგენს ვილიამონტესის მუნიციპალიტეტის ცენტრს.
მდებარეობს ზღვის დონიდან 390 მეტრზე, მდინარე პილკომაიოს მარცხენა ნაპირზე, დასავლეთით აკრავს ანდური სიერა-დელ-აგუარაგუეს მთათა სისტემა.
2007 წლის მონაცემებით, ქალაქის მოსახლეობა შეადგენდა 20 000 ადამიანს.
1932–1935 წლებში ბოლივია-პარაგვაის შორის ჩაკოს ომის მიმდინარეობისას, ვილიამონტესი ბოლივიის არმიის მთავარ ბანაკს წარმნოადგენდა. ომის ფინალური ეტაპისასაც, დაცვის მთავარი ხაზი სწორედ ამ ქალაქზე გადიოდა.
რეგიონში აღმოჩენილია ნავთობისა და გაზის მარაგები.
რესურსები ინტერნეტში
კატეგორია:ბოლივიის ქალაქები
სედოხეზები
ლიტერატურა
კატეგორია:კოლხეთი კატეგორია:ქართული ტომები
საბჭოთა კავშირის საფეხბურთო ჩემპიონატი 1946
მეორე ჯგუფი
მეორე ჯგუფი ორ ეტაპად გაიმართა.
რესურსები ინტერნეტში
1946 კატეგორია:1946 წელი ფეხბურთში
Bilderberg Hotel
მინი|270პქ|Bilderberg Hotel Bilderberg Hotel — 4 ვარსკვლავიანი სასტუმრო ნიდერლანდებში, სოფელ ოსტერბეკში. მდებარეობს ქალაქ არნემის სიახლოვეს. აქვს რესტორანი, ბარი, საუნა (მათ სორის თურქული ორთქლის აბაზანა), ჩოგბურთის კორტი, დახურული აუზი. გამოიყოფა კონფორტაბელური ფართო ნომრები. სასტუმროს ირგვლივ ტყეა, ხოლო გარემომცველი ტერიტორია ხელსაყრელია „ველოსიპედით სეირნობისათვის“. 1954 წლის 29 და 31 მაისში აქ ჩატარდა ბილდერბერგის კლუბის კონფერენცია. სასტუმროს ფლობს და მართავს ბილდერბერგის სასტუმროთა ქსელი.
სქოლიო
კატეგორია:ნიდერლანდების სასტუმროები
დიზელ ვაშინგტონი
დიზელ ვაშინგტონი (Diesel Washington; დ. 11 აპრილი, 1976) — აფრო-ამერიკელი პორნოგრაფიული მსახიობი და მამაკაცი გამოძახებით, ფილმებში უკეთ ცნობილი, როგორც დომინანტური, აქტიური გეი. ადრე ის იყო Titan Men-ის ექსკლუზიური მოდელი. დეზელს მოპოვებული აქვს რამდენიმე გრების ჯილდო.
რესურსები ინტერნეტში
კატეგორია:დაბადებული 1976 კატეგორია:გეი პორნო მსახიობები კატეგორია:დაბადებული 11 აპრილი
რეგიონი
რეგიონი (regio — ქვეყანა, ოლქი) — დიდი ტერიტორიული ერთეული (მაგ., ბუნებრივი, ეკონომიკური, პოლიტიკური და სხვა). რეგიონული - ამა თუ იმ გარკვეული ტერიტორიის (რაიონის, ოლქის, ქვეყნის, ქვეყნების ჯგუფის) კუთვნილი.
რესურსები ინტერნეტში
კატეგორია:ადმინისტრაციულ-ტერიტორიული ერთეულები
Coldplay Live 2012
Coldplay Live 2012 — ბრიტანული როკ-ჯგუფ Coldplay-ს ფილმი და საკონცერტო ალბომი, რომელიც გამოიცა 2012 წლის 17 ნოემბერს. ეს არის ჯგუფის პირველი ფილმი/საკონცერტო ალბომი, 2003 წლის Live 2003-ის შემდეგ. მასალა ჩაწერილი იქნა ტურნეს Mylo Xyloto Tour მსვლელობისას, 2011 წლის ივნისიდან.
სქოლიო
კატეგორია:Coldplay-ს საკონცერტო ალბომები კატეგორია:2012 წლის საკონცერტო ალბომები კატეგორია:Coldplay-ს ვიდეო ალბომები კატეგორია:საკონცერტო ფილმები კატეგორია:Parlophone-ის საკონცერტო ალბომები
სილვესტერ სტალონე
მაიკლ სილვესტერ გარდენზიო სტალონე (Michael Sylvester Gardenzio Stallone; 6 ივლისი, 1946), ცნობილი როგორც სილვესტერ სტალონე ან სლაი — ამერიკელი მსახიობი, კინორეჟისორი, სცენარისტი, რეჟისორი. სტალონე ცნობილია თავისი მძაფრსიუჟეტიანი ჰოლივუდური როლებით. მისი როლებიდან გამორჩეულია და მსახიობის რეპუტაციაზე გავლენის მქონეა მოკრივე როკი ბალბოა და ჯარისკაცი რემბოს პერსონაჟები.
ბიოგრაფია
სილვესტერ სტალონე დაიბადა ქალაქ ნიუ-იორკში, ფრენკ სტალონესა და ჯეკი სტალონეს ოჯახში. მამამისი ფრანკ სტალონე პარიკმახერი იყო, დედა, ჯეკი სტალონე (ჟაკლინი) კი - ასტროლოგი, ყოფილი მოცეკვავე და ქალთა ჭიდაობაში პრომოუტერი. სლაის უმცროსი ძმა ფრენკ სტალონე მსახიობი და მომღერალია. სტალონეს მამა დაიბადა გოია დელ კოლში (აპულია, იტალია) და ბავშვობაში აშშ-ში ემიგრირებით გადასახლდა. სლაის დედა ნახევრად რუსულ-ებრაული და ფრანგული წარმოშობისაა.
რესურსები ინტერნეტში
კატეგორია:დაბადებული 1946 კატეგორია:ამერიკელი მსახიობები კატეგორია:ნიუ-იორკელები კატეგორია:ოქროს გლობუსის გამარჯვებულები კატეგორია:იტალო-ამერიკელები
სოსო ნემსაძე
სოსო დავითის ძე ნემსაძე (დ. 7 მაისი, 1970, მახარაძე, ახლანდ. ოზურგეთი) — ქართველი რეჟისორი, შოთა რუსთაველის თეატრისა და კინოს სახელმწიფო უნივერსიტეტის ასოცირებული პროფესორი.
ბიოგრაფია
სოსო ნემსაძე დაიბადა 1970 წლის 7 მაისს, ოზურგეთში. დაამთავრა თბილისის კულტურის სახელმწიფო ინსტიტუტი, სარეჟისორო სპეციალობა; შოთა რუსთაველის თეატრისა და კინოს უნივერსიტეტის ასისტენტურა-სტაჟირება, სპეციალობით მსახიობის ხელოვნება.
მიღებული აქვს სერტიფიკატი კულტურის მენეჯმენტის კურსით. კულტურის ინსტიტუტის თეატრალური სახელოსნოს ასისტენტ-პედაგოგი (1997). 2000–2006 წლებში იყო. კულტურის ინსტიტუტის სამსახიობო ჯგუფის ხელმძღვანელი. 2002 წლიდან მუშაობდა კინოხელოვნების კოლეჯში სამსახიობო ჯგუფის ხელმძღვანელად. 2008 წლიდან შოთა რუსთაველის თეატრისა და კინოს სახელმწიფო უნივერსიტეტის ასოცირებული პროფესორია. 2013–2017 წლებში გორის გიორგი ერისთავის სახელმწიფო პროფესიული დრამატული თეატრის სამხატვრო ხელმძღვანელი, 2014 წლიდან „კომედიის ფესტივალის“ დამფუძნებელი და სამხატვრო ხელმძღვანელი. „საქართველოს რეგიონალური ხელოვნების განვითარების ფონდის“ დამფუძნებელი (2014). 2017 წლიდან გიგა ლორთქიფანიძის სახელობის რუსთავის დრამატული თეატრის ხელმძღვანელი. შოთა რუსთაველის თეატრის და კინოს სახელმწიფო უნივერსიტეტში ასისტენტ-პროფესორად, ხოლო 2008 წლიდან ასოცირებულ პროფესორად.
რესურსები ინტერნეტში
კატეგორია:დაბადებული 7 მაისი კატეგორია:დაბადებული 1970 კატეგორია:ქართველი რეჟისორები კატეგორია:ქართველი მსახიობები
იაპაკანი
იაპაკანი — ქალაქი ბოლივიაში, სანტა-კრუსის დეპარტამენტში. მდებარეობს მდინარე იაპაკანის დასავლეთ სანაპიროზე, ზღვის დონიდან 295 მეტრზე, დეპარტამენტის დედაქალაქ სანტა-კრუს-დე-ლა-სიერადან 100 კმ-ით ჩრდილო-დასავლეთით. ქალაქი დაარსდა 1953 წლის 23 აგვისტოს.
2008 წლის მონაცემებით, ქალაქის მოსახლეობა შეადგენს 21 622 ადამიანს.
იაპაკანის მიმდებარე ტერიტორიები მნიშვნელოვანი სასოფლო-სამეურნეო სავარგულებია. ძირითადი კულტურაა ბრინჯი.
სქოლიო
კატეგორია:ბოლივიის ქალაქები
სეივალი
სეივალი (Balaenoptera borealis) — ზღვის ძუძუმწოვარი უკბილო ვეშაპების ქვერიგისა.მისი სხეულის სიგრძე 18,8 მ აღწევს. აქვს მუქი ზურგი, ნაცრისფერი გვერდები, რომლებზეც წვრილი თეთრი ლაქები აყრია, მუცელი ზოგის ნაცრისფერია, ზოგისა — თეთრი. ზურგის ფარფლი მოზრდილია. სეივალი კოსმოპოლიტია — გავრცელებულია არქტიკიდან ანტარქტიკამდე. იკვებება კიბოსნაირებით, თავფეხიანი მოლუსკებით. მაკეობა 1 წლამდე გრძელდება. სეივალი რეწვის ობიექტია, რის გამოც მისი რაოდენობა თანდათან მცირდება.
ლიტერატურა
კატეგორია:უკბილო ვეშაპები
Weta Digital
Weta Digital — ციფრული ვიზუალური ეფექტების კომპანია, რომელიც დაარსდა ველინგტონში (ახალი ზელანდია). კომპანია დაარსდა 1993 წელს პიტერ ჯექსონის, რიჩარდ ტეილორის და ჯემი სელკირკის მიერ. კომპანია დაკავებულია სპეცეფექტების და კომპიუტერული ანიმაციის კეთებით კინოსა და ტელევიზიისთვის.
Weta Digital არის კომპანიების გაერთიანება, რომელიც პიტერ ჯექსონის მფლობელობაშია, ეს კომპანიებია: Weta Workshop, Weta Productions, Weta Collectibles და Park Road Post Production.
Weta Digital-ს მოპოვებული აქ 5 ჯილდო საუკეთესო ვიზუალური ეფექტებისათვის, შემდეგ ფილმებში: „ბეჭდების მბრძანებელი: ბეჭდის საძმო“ (2001), „ბეჭდების მბრძანებელი: ორი ციხე-კოშკი“ (2002), „ბეჭდების მბრძანებელი: მეფის დაბრუნება“ (2003), „კინგ კონგი“ (2005) და „ავატარი“ (2009).
ერიკ როუდსი (პორნო მსახიობი)
ერიკ როუდსი (Erik Rhodes; დ. 8 თებერვალი, 1982 — გ. 14 ივნისი, 2012) — ამერიკელი გეი პორნოგრაფიული მსახიობი. ის არის Falcon Studios-ის ექსკლუზივი და უნივერსალი, როგორც პირად, ისე საჯარო ცხოვრებაში. როუდსი არის გახსნილი გეი მამაკაცი. 2008 წლის 4 დეკემბერს ის ნომინირებული იყო XBIZ-ის ჯილდოზე, როგორც წლის GLBT შემსრულებელი.
რესურსები ინტერნეტში
კატეგორია:დაბადებული 8 თებერვალი კატეგორია:დაბადებული 1982 კატეგორია:გარდაცვლილი 14 ივნისი კატეგორია:გარდაცვლილი 2012 კატეგორია:გეი პორნო მსახიობები
Beatles for Sale (EP)
Beatles for Sale — ინგლისური როკ-ჯგუფ The Beatles-ის EP. გამოიცა ლეიბლ Parlophone-ის მიერ 1965 წლის 6 აპრილს. ეს იყო ჯგუფის რიგით მერვე ბრიტანული EP.
სქოლიო
კატეგორია:The Beatles-ის EP-ები კატეგორია:1965 წლის EP-ები კატეგორია:ალბომები ჯორჯ მარტინის პროდიუსერობით
ემი ლი
მინი|მარჯვნივ|ემი ლი 2003 წლის [[Billboard Music Awards-ზე]]
ემი ლინ ჰარცლერი (Amy Lynn Hartzler; დ. 13 დეკემბერი, 1981, ცნობილი როგორც ემი ლი) — ამერიკელი სიმღერების ავტორი, ვოკალისტი და კლასიკური განათლების მქონე პიანისტი. იგი არის ჯგუფ ევანესენსის სოლისტი და სიმღერების ავტორი. სხვადასხვა ინტერვიუში ემი ლი თავისი გავლენის წყაროებად ასახელებდა მუსიკოსებს, რომელთა შორის არიან ბიორკი და დენი ელფმანი.
ემი ლი ცნობილია სხვადასხვა მუსიკოსებთან თანამშრომლობითაც. მათ შორის არიან Korn, Seether და დევიდ ჰოჯისი. Revolver Magazine-მა ემი ლი დაასახელა „2011 წლის ყველაზე სექსუალურ ქალად მძიმე როკში“. 2012 წლის თებერვალში VH1-მა ემი ლი ას საუკეთესო ქალს შორის 49-ე ადგილი მიუჩინა.
რესურსები ინტერნეტში
კატეგორია:დაბადებული 13 დეკემბერი კატეგორია:დაბადებული 1981 კატეგორია:ამერიკელი მომღერლები კატეგორია:ევანესენსის წევრები
ოიუდ-პულგესტი
სქოლიო
კატეგორია:ნიდერლანდების პარკები კატეგორია:ნიდერლანდების ციხესიმაგრეები
ხრამის ჰიდროელექტროსადგურების კასკადი
ხრამის ჰიდროელექტროსადგურების კასკადი — საქართველოს ერთ-ერთი მნიშვნელოვანი მარეგულირებელი ჰიდროელექტროსადგურები მდინარე ხრამზე, ქალაქ წალკაში. კასკადში შედის ხრამჰეს I და ხრამჰეს II. ხრამჰესის პირველი აგრეგატი ამუშავდა 1947 წლის დეკემბერში, ხოლო უკანასკნელი — 1949 წელს. ხრამჰეს I-ის სათავე ნაგებობანი განთავსებულია წალკის ხეობის დასაწყისში, ხოლო ელექტროსადგურის ძალური კვანძი აშენებულია ღრმა ხეობაში, მდინარე ხრამის ყოფილ კალაპოტში. დადგმული სიმძლვრეა 112,8 ათ. კვტ. ხრამჰეს II ტიპური დერივაციული სადგურია. წარმოადგენს ხრამჰესების კასკადის მეორე საფეხურს. მისი ორივე აგრეგატი საექსპლუატაციოდ გადაეცა 1963 წელს. დადგმული სიმძლავრეა 110 ათ. კვტ.
ლიტერატურა
კატეგორია:საქართველოს ჰიდროელექტროსადგურების კასკადები
სუბდუქცია
მინი|სუბდუქციის დიაგრამა სუბდუქცია (sub — ქვეშ და ductio — შეყვანა) — გეოლოგიური პროცესი, რომლის დროსაც ოკეანური ლითოსფერო დედამიწის მანტიაშია რეციკლირებული კონვერგენტულ საზღვრებზე. როდესაც ტექტონიკური ფილის ოკეანური ლითოსფერო კრებადია მეორე ფილის ნაკლებად მკვრივ ლითოსფეროსთან, უფრო მძიმე ფილა იძირება მეორე ფილასა და მანტიაში. არე, სადაც ეს პროცესი მიმდინარეობს ცნობილია სუბდუქციის ზონის, ხოლო მისი ზედაპირული გაშიშვლება თაღოვან-ღარიანი კომპლექსის სახელწოდებით. სუბდუქციის პროცესმა წარმოქმნა დედამიწის კონტინენტური ქერქის დიდი ნაწილი. ტიპურად, სუბდუქციის სიჩქარე წელიწადში სანტიმეტრებით განისაზღვრება, ხოლო კონვერგენციის საშუალო სიჩქარე ფილის საზღვრების გასწვრივ, წელიწადში დაახლოებით ორიდან რვა სანტიმეტრამდე. სუბდუქცია შესაძლებელია თუ ცივი ოკეანური ლითოსფერო ოდნავ უფრო მჭიდროა, ვიდრე ქვეფენილი ასთენოსფერო, როგორც ზემო მანტიაში არსებული ცხელი, ბლანტი შრე, გაწოლილი ცივი და მტკიცე ლითოსფეროს ქვეშ. სლები მანტიაში დიდწილად მისი წონის ქვეშ იძირება. მიწისძვრები, ჩვეულებრივ, სუბდუქციის ზონის გასწვრივ ხდება, სუბდუქციური ფილიდან გამოყოფილი ფლუიდები გადაფარებულ ფილაში ვულკანიზმის მამოძრავებელია. თუკი სუბდუქციური ფილა იძირება მცირე კუთხის ქვეშ, გადაფარებული ფილა ანვითარებს დეფორმაციის სარტყელს, რომელსაც ახასიათებს ქერქული შესქელება, მთათაწარმოშობა და მეტამორფიზმი. მკვეთრი კუთხის ქვეშ სუბდუქციის დროს მიმდინარეობს რკალსიქითა აუზების ჩამოყალიბება.
სქოლიო
* კატეგორია:ფილების ტექტონიკა კატეგორია:გეოლოგიური პროცესები
არტისტი (ფილმი)
არტისტი — 2011 წლის ფრანგული შავ-თეთრი მუნჯი მხატვრული ფილმი. მისი რეჟისორია მიშელ ჰაზანავიჩუსი. ფილმში მოთხრობილი ამბები მიმდინარეობს 1927-1932 წლებში, ჰოლივუდში. ამ პერიოდში მუნჯი კინო თავის აქტუალურობას კარგავს. სიუჟეტური ხაზის ამ ფონზე ვითარდება მუნჯი ფილმების ძველი მსახიობი მამაკაცისა და ახალგაზრდა მსახიობი ქალის ურთიერთობები.
ჯილდოები
კრიტიკოსებმა ფილმს არაერთი მაღალი შეფასება მისცეს. 2011 წელს გამართული კანის კინოფესტივალის ფარგლებში (სადაც ფილმის პრემიერა გაიმართა) ჟან დიუჟარდენი აღიარეს წლის საუკეთესო მსახიობ მამაკაცად. ფილმი ნომინირებული იქნა ექვს ოქროს გლობუსის ჯილდოზე, საიდანაც სამი მიიღო - საუკეთესო მხატვრული ფილმის, საუკეთესო მუსიკისა და საუკეთესო მსახიობის კატეგორიებში. 2012 წლის იანვარში იგი ნომინირებული იქნა BAFTA-ს 12 ჯილდოზე და მიიღო შვიდი (მათ შორის - საუკეთესო ფილმის, საუკეთესო რეჟისორისა, საუკეთესო მსახიობი მამაკაცისა და საუკეთესო ორიგინალური სცენარის კატეგორიებში). ამერიკის კინოაკადემიის ჯილდოების 10 კატეგორიაში ნომინირებამ მას ხუთი ოსკარი მოუტანა, მათ შორის - წლის მსახიობის, წლის რეჟისორისა და წლის საუკეთესო ფილმის კატეგორიებში. 1927 წელს ოსკარზე წარდგენილი „ფრთების“ შემდეგ ეს არის პირველი მუნჯი ფილმი, რომელმაც ამერიკის კინოაკადემიის ჯილდო დაიმსახურა. საფრანგეთში ფილმი ნომინირებული იქნა სეზარის 10 ჯილდოზე და მიიღო ექვსი - საუკეთესო ფილმის, საუკეთესო რეჟისორისა და საუკეთესო მსახიობი ქალის კატეგორიებში. ფრანგული კინოს ისტორიაში „არტისტი“ იქცა ყველაზე ტიტულოვან ფილმად.
ოსკარი
ოქროს გლობუსი
BAFTA
სეზარი
კანის კინოფესტივალი
სქოლიო
კატეგორია:2011 წლის ფილმები კატეგორია:ფრანგული ფილმები კატეგორია:მუნჯი ფილმები კატეგორია:შავ-თეთრი ფილმები
ნიკოლა ანელკა
ნიკოლა სებასტიენ ანელკა (Nicolas Sébastien Anelka; დ. 14 მარტი, 1979, იველინი, ილ-დე-ფრანსი, საფრანგეთი) — ფრანგი ფეხბურთელი და მწვრთნელი.
საკლუბო კარიერა
პარი სენ-ჟერმენი
ანელკამ კარიერა დაიწყო პარი სენ-ჟერმენის ახალგაზრდულ გუნდში, 16 წლის ასაკში.
არსენალი
1997 წლის თებერვალში, 17 წლის ასაკში ანელკა გადავიდა არსენალში.
1999 წლის ზაფხულში, ანელკა რეალ მადრიდმა £22.3 მილიონად შეიძინა.
დაბრუნება პარი სენ-ჟერმენში
£20 მილიონის სანაცვლოდ პარი სენ-ჟერმენმა ანელკა გაიფორმა.
2001 წლის დეკემბერში, ის ლივერპულმა იჯარით სეზონის დასრულებამდე გადმოიბირა.
მანჩესტერ სიტი
2002 წლის 24 მაისს, პარი სენ-ჟერმენმა £13 მილიონად მიჰყიდა მანჩესტერ სიტის.
2005 წლის იანვარში, მანჩესტერულმა კლუბმა £7 მილიონის სანაცვლოდ გაუშვა ფენერბახჩეში
ბოლტონი
შემდეგი გაჩერება ბოლტონში, ეს შენაძენი კლუბისთვის რეკორდული იყო იმ დროისთვის, £8 მილიონი.
ჩელსი
2008 წლის 11 იანვარს ჩელსიმ £15 მილიონად გადაიბირა. ეს კლუბი ანელკას კარიერაში ყველაზე დიდ ხნიანი გაჩერებაა. მან ჩელსიში 4 წელი დაჰყო, ჩაატარა 125 მატჩი და გაიტანა 38 გოლი.
შანხაი შენჰუა
2012 წლის 1 იანვარს ანელკამ ჩინეთის კლუბში - შანჰაის მიაშურა. მისი ყოველწლიური ხელფასი დაახლოებით 12 მილიონი ევრო იყო.
იუვენტუსი
2013 წლის 26 იანვარს, ტურინის იუვენტუსმა მასთან გააფორმა 5 თვიანი კონტრაქტი, გახანგრძლივების პერსპექტივით. მისი ტურინული დებიუტი შედგა უეფას ჩემპიონთა ლიგის მერვედფინალურ მატჩში სელტიკის წინააღმდეგ.
რესურსები ინტერნეტში
კატეგორია:ფრანგი ფეხბურთელები კატეგორია:დაბადებული 1979 კატეგორია:სერია A-ს ფეხბურთელები კატეგორია:იუვენტუსის ფეხბურთელები კატეგორია:პარი სენ-ჟერმენის ფეხბურთელები კატეგორია:ლონდონის არსენალის ფეხბურთელები კატეგორია:მადრიდის რეალის ფეხბურთელები კატეგორია:ლივერპულის ფეხბურთელები კატეგორია:მანჩესტერ სიტის ფეხბურთელები კატეგორია:ჩელსის ფეხბურთელები კატეგორია:ვესტ ბრომვიჩ ალბიონის ფეხბურთელები კატეგორია:დაბადებული 14 მარტი კატეგორია:2008 წლის ევროპის საფეხბურთო ჩემპიონატის ფეხბურთელები კატეგორია:ევროპის ჩემპიონები ფეხბურთში
Fallen (ევანესენსის ალბომი)
Fallen (დაცემული) — ამერიკულ როკ-ჯგუფ ევანესენსის პირველი სტუდიური ალბომი, გამოშვებული 2003 წლის 4 მარტს ლეიბლებზე Wind-up და Epic. გაიყიდა რა 141 000 ასლი გამოსვლის პირველსავე კვირას, ალბომი ბილბორდ 200-ში მეშვიდე ადგილი დაიკავა, ხოლო 2003 წლის ივნისში უკვე მესამე პოზიციაზე გადაინაცვლა. ალბომის 17 მილიონი ასლი გაიყიდა მსოფლიოში, აქედან 7 მილიონი მხოლოდ აშშ-ში, შესაბამისად, მას შვიდგზის პლატინის წოდება მიანიჭა ამერიკის ხმისჩამწერი კომპანიების ასოციაციამ და მოიპოვა სხვადასხვა სერტიფიკიცაიები მსოფლიოს მასშტაბით.
Fallen-მა მიიღო შერეული დადებითი შეფასებები მუსიკალური კრიტიკოსების მხრიდან. ევანესენსმა ალბომიდან გამოსცა 4 სინგლი - „Bring Me to Life“, „My Immortal“, „Going Under“ და „Everybody's Fool“. „Bring Me to Life“ და „My Immortal“ ჩარტების ლიდერები იყვნენ 10 ქვეყანაზე მეტში, მათ შორის, ავსტრალიაში, გაერთიანებულ სამეფოსა და აშშ-ში. ამ ალბომმა ევანესენსს „გრემის“ 5 ნომინაცია და ორი ჯილდო მიაღებინა: „საუკეთესო ახალი შემსრულებლისათვის“ და „მძიმე როკის საუკეთესოდ შერულებისათვის“.
სქოლიო
კატეგორია:ევანესენსის ალბომები კატეგორია:2003 წლის ალბომები
ლუტეციუმი
ლუტეციუმი (Lutetium; ქიმიური სიმბოლო — ) — ელემენტთა პერიოდული სისტემის მეექვსე პერიოდის, მესამე  ჯგუფის (ძველი კლასიფიკაციით მესამე ჯგუფის თანაური ქვეჯგუფის, IIIბ) ქიმიური ელემენტი. განეკუთვნება ლანთანოიდების ოჯახს. ატომური ნომერია — 71, ატომური მასა — 174.97, tდნ — 1652 °C, tდუღ — 3402 °C, სიმკვრივე — 9.841 გ/სმ3. მოვერცხლისფრო-მოთეთრო ლითონი. აღმოაჩინა ფრანგმა ქიმიკოსმა ჟ. ურბენმა.
აღმოჩენის ისტორია
ელემენტი ოქსიდის სახით 1907 წელს ერთმანეთისაგან დამოუკიდებლად აღმოაჩინეს ფრანგმა ფიზიკოსმა ჟორჟ ურბენმა, ავსტრიელმა მინერალოგმა კარლ ფონ ველსბახმა და ამერიკელმა ქიმიკოსმა ჩარზ ჯეიმზმა. ყველამ ლუთიციუმი იტერბიუმის ოქსიდის მინარევის სახით აღმოაჩინა, რომელიც, თავის მხრივ, აღმოჩენილი იქნა 1878 წ. როგორც ერბიუმის ოქსიდის მინარევი, რომელიც თავის მხრივ გამოყოფილი იყო 1843 წ. იტრიუმის ოქსიდიდან (აღმოჩენილი 1797 წ. მინერალში გადოლინიტში). ყველა ამ იშვიათმიწა ელემენტებს აქვს ძალიან მსგავსი ქიმიური თვისებები. აღმოჩენის პრიორიტეტი ეკუთვნის ჟ. ურბენუს.
სახელწოდების წარმომავლობა
ელემენტის სახელწოდება ჟორჟ ურბანმა აწარმოა პარიზის ლათინური სახელიდან პარიზი — Lutetia Parisorum. იტერბიუმის გულისათვის რომლისგანაც იქნა ლუტეციუმი გამოყოფილი შეთავაზებული იქნა სახელი ნეოიტერბიუმი. აღმოჩენის პრიორიტეტის შედავებისას ფონ ველსბახმა წამოაყენა სახელწოდება კასიოპიუმი (cassiopium), ხოლო იტერბიუმისათვის — ალდებარანიუმი (aldebaranium) ჩრდილოეთ ნახევარსფეროს თანავარსკვლავედის და კუროს თანავარსკვლავედის ყველაზე კაშკაშა ვარსკვლავის ალდებარანის პატივსაცემად, შესაბამისად. ურბენის პრიორიტეტის გათვალისწინებით ლუტეციუმისა და იტერბიუმის გაყოფისას, 1914 წელს ატომური მასების საერთაშორისო კომისიამ მიიღო სახელწოდება Lutecium, რომელიც 1949 წ. შეცვლილი იქნა Lutetium (ქართული შესატყვისი არ შეცვლილა). მით უმეტეს, 1960 წლამდე გერმანელი მეცნიერების ნამუშევრებში გამოყენებურია სახელწოდება კასიოპიუმი.
მიღება
ლუტეციუმის მისაღებად მას გამოყოფენ მინერალებიდან სხვა მძიმე იშვიათმიწა ელემენტებთან ერთად. სხვა ლანთანოიდებიდან ლუტეციუმის გამოყოფა ექსტრაქციის მეთოდით ხდება, იონური მიმაცვლით ან კრისტალიზაციით, ხოლო ლითონური ლუტეციუმი მიიღება LuF3 ფტორიდის აღდგენით კალციუმით.
ღირებულება
>99,9 %-იანი სიწმინდის ლითონური ლუტეციუმის ფასი შეადგენს 3,5—5,5 ათას დოლარს 1 კგ-ზე. ლუტეციუმი წარმოადგენს ყველაზე ძვირ ელემენტს იშვიათმიწა ლითონებს შორის, რაც განპირობებულია მისი იშვიათმიწა ელემენტების ნარევებიდან გამოყოფის სიძნელეებით და შეზღუდული გამოყენებით.
საბჭოთა კავშირის საფეხბურთო ჩემპიონატი 1946 (პირველი ჯგუფი)
საბჭოთა კავშირის მე-8 საფეხბურთო ჩემპიონატში გამარჯვებული გახდა მოსკოვის „ცდკა“, მეორე ადგილზე გავიდა მოსკოვის „დინამო“, მესამეზე – თბილისის „დინამო“. დაიწყო 20 აპრილს და დასრულდა 27 ოქტომბერს.
ლუტეციუმი
ფიზიკური თვისებები
ლუტეციუმი — არის მოვერცხლისფრო თეთრი ფერის ლითონი რომელიც ადვილად ექვემდებარება მექანიკურ დამუშავებას. ის ლანთანოიდებს შორის ყველაზე მძიმე ელემენტია როგორც ატომური მასით, ისე სიმკვრივით (9,8404 გრ/სმ³). ლუტეციუმის დნობის ტემპერატურა (1663 °C) მაქსიმალურია ყველა იშვიათმიწა ელემენტებს შორის. ლანთანოიდური შეკუმშვის ეფექტის გამო, ყველა ლანთანოიდებს შორის ლუტეციუმს აქვს ყველაზე პატარა ატომური და იონური რადიუსები.
ქიმიური თვისებები
ოთახის ტემპერატურაზე ლუტეციუმი ჰაერზე იფარება მკვრივი ოქსიდის ფენით, 400 °C ტემპერატურისას იჟანგება. გახურებისას ურთიერთქმედებს ჰალოგენებთან, გოგირდთან და სხვა არალითონებთან.
ლუტეციუმი რეაგირებს არაორგანულ მჟავეებთან მარილების წარმოქმნით. ლუტეციუმის წყალხსნადი მარილების (ქლორიდები, სულფატები, აცეტატები, ნიტრატები) აორთქლებისას წარმოიქმნებიან კრისტალოჰიდრატები.
ლუტეციუმის მარილების წყალხსნარების ურთიერთქმედებით ფთორწყალბადმჟავასთან წარმოიქმნება ძალიან მცირედ ხსნადი ლუტეციუმის ფთორიდის LuF3 ნალექი. იგივე ნაერთი შეიძლება მივიღოთ ლუტეციუმის ოქსიდისა Lu2O3 და აიროვანი ფთორწყალბადის ან ფთორის ურთიერთქმედებით.
ლუტეციუმის ჰიდროქსიდი წარმოიქმნება მისი წყალხსნადი მარილების ჰიდროლიზის დროს.
ანალიტიკური განსაზღვრა
როგორც სხვა იშვიათმიწა ელემენტები, შეიძლება განსაზღვრული იქნას ფოტომეტრულად.
ლაზერული მასალები
გამოიყენება ლაზერული გამოსხივების გენერაციისათვის ლუტეციუმის იონებზე. ჰოლმიუმით და თულიუმით ლეგირებული ლუტეციუმის სკანდატი, ლუტეციუმის გალატი, ლუტეციუმის ალუმინატი, აგენერირებს გამოსხივებას ტალღის სიგრძით 2,69 მკმ, ხოლო ნეოდიმის იონებით 1,06 მკმ, და წარმოადგენს ბრწყინვალე მასალას სამხედრო დანიშნულების და მედიცინის მძლავრი ლაზერების დასამზადებლად.
მაგნიტური მასალები
ლუტეციუმ-რკინა-ალუმინი და ლუტეციუმ-რკინა-სილიციუმი სისტემების ძალიან მძლავრი მუდმივი მაგნიტების შენადნობები ფლობენ ძალიან მაღალ მაგნუტურ ენერგიას, თვისებების სტაბილურობას და მაღალ კიურის წერტილს, მაგრამ ლუტეციუმის ძალიან მაღალი ღირებულების გამო მისი გამოყენება ხდება მხოლოდ ძალიან მნიშვნელოვან სფეროებში (სპეციალური კვლევები, კოსმოსი და სხვა).
ცეცხლმედეგი გამტარი კერამიკა
ამ სფეროში გამოყენებას ჰპოვებს ლუტეციუმის ქრომიტი.
ბირთვული ფიზიკა და ბირთვული ენერგეტიკა
ლუტეციუმის ოქსიდი ყველაზე დიდ გამოყენების პოვებს ატომურ ტექნიკაში, როგორც ნეიტრონების მშთანთქმელი, ასევე როგორც ნეიტრონაქტივაციური დეტექტორი. ცერიუმით დოპირებული მონოკრისტალური ლუტეციუმის სილიკატი (LSO), წარმოადგენს ძალიან კარგ სცინტილატორს და ამ ხარისხში გამოიყენება ბირთვულ ფიზიკაში, ელემენტარული ნაწილაკების ფიზიკაში, ბირთვულ მედიცინაში (კერძოდ კი პოზიტრონ-ემისიური ტომოგრაფიაში) ნაწილაკების დეტექტირებისათვის.
მეტალურგია
ქრომზე და მის შენადნობებზე ლუტეციუმის დამატება იძლევა უკეთეს მექანიკურ მახასიათებლებს და აუმჯობესებს ტექნოლოგიურობას.
იზოტოპები
ბუნებრივი ლუტეციუმი შედგება ორი იზოტოპისაგან: სტაბილური 175Lu (იზოტოპური გავრცობადობა 97,41 %) და ხანგრძლივარსებადი ბეტა-რადიოაქტიური 176Lu (იზოტოპური გავრცობადობა 2,59 %, ნახევარდაშლის პერიოდი 3,78 წ.), რომელიც იშლება სტაბილურ ჰაფნიუმ-176-მდე. რადიოაქტიური 176Lu გამოიყენება ბირთვული გეო- და კოსმოქრონოლოგიის ერთ-ერთ მეთოდიკაში (ლუტეციუმ-ჰაფნიუმის დატირება). ასევე ცნობილია ლუტეციუმის 32 ხელოვნური რადიოიზოტოპი (150Lu-დან 184Lu-მდე), ზოგიერთ მათდგანს აღმოაჩნდა მეტასტაბილური მდგომარეობა (საერთო რიცხვით 18).
იზოტოპების ცხრილი
სეით თარგმანი
სეით თარგმანი — დაახლოებით VIII—IX საუკუნეებში ქართველი მთარგმნელი. მოღვაწეობდა იერუსალიმში, საბას ლავრაში. მას უთარგმნია 25 ჰაგიოგრაფიული თხზულება — იმ მოწამეთა „ცხოვრება“ და „მარტვილობა“, რომლებიც მოღვაწეობდნენ იმპერატორ დიოკლეტიანეს (239—313) დროს ან მასზე ადრე.
სეით თარგმანის ვინაობისა და საქმიანობის შესახებ ერთადერთი ბიბლიოგრაფიული ცნობა დაცულია ვინმე პავლეს მიერ პალავრაში გადაწერილ ჰაგიოგრაფიულ თხზულებათა კრებულში (ხელნაწერი Sin — №11, X საუკუნე), სადაც აღნიშნულია, რომ „ითარგმნება იერუსალჱმს ჴელითა სეთ თარგმნანისაჲთა“. სეით თარგმანის თარგმანები შეიცავს კიმენურ ტექსტებს, რომელთა უმეტესობა გამოუცემელია.
ლიტერატურა
კატეგორია:ქართველი მთარგმნელები
სეისმო...
სეისმო... (ბერძნ. seismos — რყევა, მიწისძვრა) — რთული სიტყვის ნაწილი; მიანიშნებს კავშირზე დედამიწის ქერქის რყევასთან (მიწისძვრასთან, მიწისქვეშა რყევებთან). მაგ., სეისმოგრაფი, სეისმოლოგია.
ლიტერატურა
კატეგორია:თავსართები
Tempest (ბობ დილანის ალბომი)
Tempest — ამერიკელი მომღერალ და სიმღერების ავტორ ბობ დილანის 35-ე სტუდიური ალბომი, რომელიც გამოიცა 2012 წლის 10 სექტემბერს. დისკი გამოსცა ლეიბლმა Columbia. სიმღერების ავტორია ბობ დილანი, გარდა სიმღერისა „Duquesne Whistle“, რომელიც რობერ ჰანტერთან ერთად დაიწერა.
სქოლიო
კატეგორია:ბობ დილანის ალბომები კატეგორია:2012 წლის ალბომები კატეგორია:Columbia Records-ის ალბომები კატეგორია:ალბომები ბობ დილანის პროდიუსერობით
სეიშელის პალმა
სეიშელის პალმა  (Lodoicea maldivica) — პალმების ოჯახის ლოდოიცეას გვარის ერთადერთი სახეობა. მისი ღეროს სიმაღლე 30მ აღწევს, დიამეტრი 30 სმ. ღეროს წვერზე განლაგებულია 30-მდე დიდი მარაოსებრი ფოთლები. ფოთლის ყუნწის სიგრძეა 2,5—6 მ, ფოთლის ფირფიტისა — 3-5 მ.
სეიშელის პალმა ბუნებრივად მხოლოდ სეიშელის კუნძულებზე (ინდოეთის ოკეანეში) იზრდება. ადგილობრივი მოსახლეობა მკვახე ნაყოფს იყენებს საჭმელად, ფოთლებს — სახურავ მასალად. თესლის მკვრივი გარსისაგან აკეთებენ ჭურჭელს.
ლინდზი ლოჰანი
ლინდზი ლოჰანი (Lindsay Lohan; დ. 2 ივლისი, 1986) — ამერიკელი მსახიობი, მომღერალი და მოდელი.
ბიოგრაფია
ლოჰანმა სამოდელო კარიერა დაიწყო, როდესაც მხოლოდ სამი წლის იყო. 1998 წელს ლოჰანი გადაიღეს Disney-ს ფილმში „მშობლების მახე“. ამის შემდეგ ის კიდევ ორ ნაკლებად პოპულარულ ფილმში მონაწილეობდა. 2002 წელს ის ფილმ „გიჟურ პარასკევში“ გადაიღეს, რომელმაც ლინდზის დიდი წარმატება მოუტანა, მაგრამ ყველაზე დიდი პოპულარობა მას 2004 წლის ფილმმა „ცუდი გოგოები“ მოუტანა. ამ ფილმებმა ლინდზის რამდენიმე ჯილდო მიაღებინა, მათ შორის MTV Movie Awards და Teen Choice Awards, თუმცა, ამას მოჰყვა პაპარაცებისა და ტაბლოიდების მხრიდან დიდი ყურადღება და ლოჰანი მათ მთავარ სამიზნედ იქცა.
2004 წელს ლინდზიმ გამოუშვა სადებიუტო ალბომი Speak, რომელმაც პლატინის სტატუსი შეიძინა. პირველ ალბომს მოჰყვა მეორე ალბომი A Little More Personal (Raw), რომელიც ლინდზიმ 2005 წელს გამოუშვა. მისი მეორე ალბომი ოქროს სტატუსით აღინიშნა. იმავე წელს ლოჰანი გადაიღეს ფილმში „ჰერბი“, როგორც დანარჩენი ლინდზის ფილმები, „ჰერბიც“ წარმატებული აღმოჩნდა. „ჰერბის“ შემდეგ მან 2006 წელს კიდევ სამ ფილმში ითამაშა, მაგრამ მისი პოპულარობა მალე დასრულდა.
2007 წელს ლინდზი ავტოავარიის გამო სასამართლოებში დადიოდა და 2011 წელს კოკაინის მოხმარების და მთვრალ მდგომარეობაში მანქანის ტარების გამო დაპატიმრებულიც კი იყო. ამან გავლენა იქონია ლინდზის შესახებ საზოგადოებრივ აზრზე. ბევრმა პროდიუსერმა თუ რეჟისორმა უარი განაცხადა მასთან თანამშრომლობაზე. გარდა ამისა, მსახიობს ჯანმრთელობის პრობლემებიც გაუჩნდა. ჰქონდა კვებითი აშლილობები, რაც თავდაპირველად ბულიმიაში, შემდეგ კი ანორექსიაში გამოიხატა. თუმცა 2009 წელს ლინდზიმ სატელევიზიო ფილმში მიიღო მონაწილეობა. 2012 წელს ლოჰანი გადაიღეს კიდევ ერთ სატელევიზიო ფილმში, „ლიზი და დიკი“, სადაც მან ელიზაბეთ ტეილორის როლი შეასრულა.
რესურსები ინტერნეტში
კატეგორია:დაბადებული 1986 კატეგორია:ამერიკელი მსახიობები კატეგორია:ირლანდიელი ამერიკელები კატეგორია:დაბადებული 2 ივლისი კატეგორია:XX საუკუნის ამერიკელი ქალი მსახიობები
NBA-ის რეგულარული სეზონის რეკორდები
ეს სტატია არის ყველა დროის NBA-ის რეგულარული სეზონის რეკორდების შესახებ, რომელიც აღიარებულია ლიგის მიერ. რეკორდებში შესულია როგორც გუნდური, ასევე ინდივიდუალური მატჩები, სეზონები და კარიერა. NBA ასევე აღიარებს რეკორდებს პირველადი სახელიდან მოყოლებული, როდესაც ლიგას ჯერ კიდევ ამერიკის საკალათბურთო ასოციაცია ერქვა. ყველა-ვარსკვლავის მატჩის და პლეი-ოფის რეკორდების სანახავად, იხილეთ NBA-ის All-Star მატჩის რეკორდები და NBA-ის პლეი-ოფის რეკორდები.
მატჩი
ყველა ეს სტატისტიკა მოყოლებულია სროლის-საათის ერის შემდგომ.
სიგმა-ალგებრა
არაცარიელ X სიმრავლეზე მოჭიმული σ-ალგებრა განისაზღვრება, როგორც X-ის ქვესიმრავლეთა არაცარიელი კოლექცია, რომელიც ჩაკეტილია თვლადი რაოდენობა თანაკვეთებისა და გაერთიანებების მიმართ. სხვანაირად, ის წარმოადგენს თვლადი ოპერაციების მიმართ გასრულებულ სიმრავლეთა ალგებრას. (X, ) წყვილს ზომადი სივრცე ეწოდება.
შემოღების მიზეზები
მათემატიკაში, X სიმრავლეზე განსაზღვრული ზომა ეწოდება ფუნქციას, რომელიც X-ის ქვესიმრავლეებს არაუარყოფით ნამდვილ რიცხვებს უსაბამებს. ბუნებრივია სურვილი, X სიმრავლეზე განსაზღვრულმა ზომამ შეძლოს მისი ყველა ქვესიმრავლის გაზომვა, მაგრამ ეს ხშირად შესაძლებელი არაა. ჯუზეპე ვიტალიმ ამორჩევის აქსიომაზე დაყრდობით 1905 წელს ააგო ცნობილი ვიტალის არაზომადი სიმრავლე, რომელიც ნამდვილ რიცხვთა სიმრავლის ქვესიმრავლეს წარმოადგენს და არაზომადია ლებეგის აზრით. ამიტომ გაჩნდა იდეა, ზომა განსაზღვრულიყო სიმრავლეთა გარკვეულ კოლექციებზე ისე, რომ მათში არაზომადი სიმრავლის მიღება გამორიცხული ყოფილიყო და ამავდროულად ასეთ კოლექციებში არსებული ყველა სიმრავლის დამატებები და თვლადი გაერთიანებები ზომადი ყოფილიყო. ეს უკანასკნელი თვისება ნაკარნახევი იყო ინტუიციური მოსაზრებით, რომ ორი ზომადი სიმრავლის გაერთიანება და თანაკვეთა ისევ ზომადი უნდა იყოს. ასეთ არაცარიელ კოლექციებს σ-ალგებრებს უწოდებენ.
განმარტება და თვისებები
დავუშვათ, X სიმრავლეა, ხოლო Y - მის ყველა ქვესიმრავლეთა სიმრავლე. ⊂Y სიმრავლეს ეწოდება σ-ალგებრა X-ზე, თუ:
ამ განმარტებიდან დე მორგანის კანონებით მიიღება, რომ σ-ალგებრა თვლადი რაოდენობა თანაკვეთების მიმართაც ჩაკეტილია.
ასევე ცხადია, რომ ცარიელი სიმრავლე და თვითონ X შედის X–ზე მოჭიმულ ნებისმიერ σ-ალგებრაში. მტკიცება მარტივია: რადგანაც ყოველი σ-ალგებრა არაცარიელია, მასში მოიძებნება რაიმე A სიმრავლე. შესაბამისად, (2) თვისების გამო მასში ასევე შედის X\A. რადგანაც შედის A და X\A, (3) თვისების გამო შედის A∪(X\A)=X. რადგანაც შედის X, შედის მისი დამატებაც, ანუ ცარიელი სიმრავლე.
ზუსტად ესაა განსხვავება σ–ალგებრასა და σ–რგოლს შორის: σ–ალგებრა წარმოადგენს σ–რგოლს, რომელიც X–ს შეიცავს. σ–რგოლი კი არაა აუცილებელი, რომ σ–ალგებრა იყოს. მაგალითად, ნული ზომის სიმრავლეები ნამდვილ რიცხვთა ღერძზე ქმნიან σ–რგოლს, მაგრამ არ შეიცავენ თვითონ ღერძს (რადგანაც მისი ზომა უსასრულოა და ნული ზომის მქონე სიმრავლეების თვლადი გაერთიანებით ვერ მიიღება). თუ ნული ზომის სიმრავლეების მაგივრად ავიღებთ სასრული ზომის მქონე სიმრავლეებს, მაშინ ისინი შეადგენენ რგოლს, მაგრამ არა σ–რგოლს, რადგანაც ასეთი სიმრავლეების თვლადი გაერთიანებით მიღებული ნამდვილ რიცხვთა ღერძი უსასრულო ზომისაა.
σ–ალგებრის ელემენტებს ზომადი სიმრავლეები ჰქვიათ. დალაგებულ წყვილს (X, ) ზომადი სივრცე ეწოდება. ორი ზომადი სივრცის დამაკავშირებელ ფუნქციას ეწოდება ზომადი ფუნქცია, თუ ყოველი ზომადი სიმრავლის წინარე სახე ამ ფუნქციით ისევ ზომადია. ზომად სივრცეთა კოლექცია შეადგენს კატეგორიას, ხოლო ზომადი ფუნქციები – მორფიზმებს. ზომა განისაზღვრება, როგორც გარკვეული თვისებების მქონე ფუნქცია ზომად სივრცეზე მნიშვნელობებით არაუარყოფით ნამდვილ რიცხვებში.
σ–ალგებრების აღნიშვნისას ქართულ მათემატიკურ წრეებში მიღებულია მაღალი რეგისტრის კალიგრაფიული ინგლისური ასოების გამოყენება, მაგალითად, ან. დასავლურ ლიტერატურაში უფრო ხშირად მიღებულია σ–ალგებრის მაღალი რეგისტრის სიგმათი (Σ) აღნიშნვნა.
იხილეთ აგრეთვე
კატეგორია:მათემატიკა კატეგორია:ალბათობის თეორია კატეგორია:მათემატიკური ანალიზი
ანიკეტის აჯანყება
ანიკეტის აჯანყება — ახ. წ. 69 წელს გამართული ანტირომაული აჯანყება პონტოში. აჯანყებასთან დაკავშირებით ცნობები დაცულია ტაციტუსის „ისტორიაში“.
მსვლელობა
აჯანყებას სათავეში ედგა ანიკეტი, სამეფო ფლოტის ყოფილი მეთაური. მან ისარგებლა იმპერიის შინაგანი რთული მდგომარეობით და თავის მხარეზე გადაიბირა პონტოსთან მცხოვრები ტომები. მოულოდნელად შეიჭრა ტრაპეზუნდში, გაანადგურა რომაელები, აიღო ქალაქი და დაწვა სანაპიროზე მდგომი ხომალდები. აღმოსავლეთ რომის იმპერიის მმართველმა ვესპასიანემ სამხედრო რაზმები გააგზავნა აჯანყების ჩასახშობად. ისინი თავს დაესხნენ ანიკეტის გაფანტულ მეომრებს. რომაელთა რაზმების უფროსი მდინარე ხობისწყლის შესართავთან დაეწია ანიკეტს, რომელიც შეფარებული იყო სედოხეზების მეფესთან. რომაელებმა მოისყიდეს მათი მმართველი და მათ ანიკეტი თავის მომხრეებთან ერთად რომაელებს ჩააბარეს. აჯანყების მეთაური სიკვდილით დასაჯეს 69 წელს.
შედეგები
ანიკეტის აჯანყებამ რომს აჩვენა, რომ შეუძლებელი იყო დაემორჩილებინა სამხრეთ-აღმოსავლეთ და აღმოსავლეთ შავიზღვისპირეთის მოსახლეობა, რომისთვის ცხადი გახდა, რომ კოლხეთში საჭირო იყო სამოკავშირეო ურთირერთობათა დამყარება. ამის შემდგომ რომის იმპერია დაპყრობილ ტერიტორიებზე დათმობებზე წავიდა. რამაც ხელი შეუწყო II-III საუკუნეებში ნახევრად დამოუკიდებელი ლაზების, აფშილების, აბაზგების და სანიგების სამთავროების შექმნას.
ლიტერატურა
კატეგორია:საქართველოს ისტორია
ურიკა
thumb|თანამედროვე ურიკა ურიკა — უბრალო მოწყობილება ტვირთის გადასაზიდად. ის შედგება ხელის მოსაკიდისგან, ტვირთის დასადებისგან და ერთი ან რამდენიმე ბორბლისგან. ურიკა გამოიგონეს საბერძნეთში ანტიკური პერიოდის დროს.
სქოლიო
კატეგორია:სასოფლო-სამეურნეო იარაღები
V ანუ ვენდეტა
„V ანუ ვენდეტა“ („V for Vendetta“) — 10 გამოცემისგან შემდგარი კომიქსების სერია. მისი ავტორები არიან ალან მური და ილუსტრატორი დევიდ ლოიდი.
კომიქსში მოქმედება მიმდინარეობს მომავლის ანტიუტოპიურ ბრიტანეთში, 1980-1990-იან წლებში. იდუმალი ნიღბიანი რევოლუციონერი, რომელიც თავს V-ს უწოდებს, აპირებს ტოტალიტარული ხელისუფლების განადგურებას და ღრმა ზეგავლენას ახდენს ადამიანებზე, რომლებსაც ხვდება.
სერიაში ბრიტანეთი აღწერილია, როგორც ქვეყანა ბირთვული ომის შემდგომ ეტაპზე. უკანასკნელმა გაანადგურა მსოფლიოს დიდი ნაწილი. ამ მომავალში ფაშისტური პარტია Norsefire ოპონენტებს უსწორდება საკონცენტრაციო ბანაკებში და ქვეყანას პოლიციის რეჟიმის სტატუსით მართავს. ანარქისტი V, რომელიც გაი ფოუქსის ნიღაბს ატარებს, იწყებს გულმოდგინე, ძალადობრივ და გამიზნულ დადგმულ კამპანიას, რომელიც მიზნად ისახავს მისი პირადი მტრების განადგურებას, მთავრობის გადაყენებას და ადამიანების დარწმუნებას იმაში, რომ საკუთარი თავი თავად უნდა მართონ.
Warner Bros.-მა 2006 წელს გამოუშვა კომიქსის ეკრანიზაცია.
რესურსები ინტერნეტში
კატეგორია:1982 წლის კომიქსები
ტიბეტურ-ბირმული ენები
მინი|ენათა ოჯახები ბირმაში ტიბეტურ-ბირმული ენები — ჩინურ-ტიბეტური (იმავე სინოტიბეტური) ენათა ოჯახის წყვილ განშტოებათაგან (სინიტურის გვერდით) ერთ-ერთი. ტიბეტურ-ბირმულ ენებზე ლაპარაკობენ სამხრეთ ჩინეთში, ჰიმალაისა და სამხრეთ-აღმოსავლეთ აზიაში და ამ ენებზე მოლაპარაკეთა რიცხვი 70 მლნ. კაცს შეადგენს. ტიბეტურ-ბირმულ ენებზე მოსაუბრეთა რაოდენობის საპირისპიროდ 8 ჩინურ ენაზე მოლაპარაკეთა რიცხვი 1,2 მლრდ. ადამიანია.
ტიბეტურ-ბირმული ენებიდან ერთ-ერთი ყველაზე მრავალრიცხოვანია ბირმული ენა, რომელზე მოლაპარაკეთა რიცხვი მიანმარში შეადგენს 35 მილიონ ე.წ. „მშობლიურენოვანს“, ხოლო ე.წ. „მეორეენოვანთა“ რაოდენობა კი 15 მილიონს აღემატება.
მთავარი ენები
შემდეგ ტიბეტურ-ბირმული ენებზე ლაპარაკობს ყველაზე მცირე 1 მლნ. კაცი:
არევახაჩი
არევახაჩი ‍‌‌‍‌‍(«֍» ან «֎» სიმბოლოები; Արևախաչ; აგრეთვე ეწოდება: კერახჩი, ჭანკახაჩი, ხაჩათევი და პატერაზმახაჩი) — სვასტიკის სომხური ვარიანტი. ერთ-ერთი ყველაზე ძველი და გავრცელებული ორნამენტული სიმბოლო ისტორიულ სომხეთში.
ლიტერატურა
კატეგორია:სიმბოლოები კატეგორია:სომხური მითოლოგია
NBA-ის ჩაცმის კოდი
2005 წლის 17 ოქტომბერს, ნაციონალური საკალათბურთო ასოციაციის რწმუნებულმა დევიდ სტერნმა გამოაცხადა მანდატორი ჩაცმის კოდის შესახებ ყველა NBA-ის და D-ლიგის მოთამაშეების შესახებ. ამ წესის თანახმად, NBA გახდა პირველი მთავარი პროფესიონალური სპორტული ლიგა, რომელსაც მსგავსი წესი ჰქონდა, მიუხედავად იმისა, რომ NHL-ის წესების მიხედვით, მოთამაშეს ჟაკეტი და ჰალსტუხი უნდა კეთებოდა, გამონაკლისი კი მწვრთნელთან ან გენერალურ მენეჯერთან შეთანხმების შემდეგ ხდებოდა ხოლმე. ჩაცმის კოდის ძალაში 2005-06 წლების სეზონში ჩაეშვა.
დეტალები
thumb|left|[[ალენ აივერსონი (მარცხნივ) და რეპერი ნელი (მარჯვნივ)]] სტერნის ჩაცმის კოდი ნიშნავდა იმას, რომ ყველა მოთამაშეს უნდა ცმოდა კონკრეტული ტანისამოსი თამაშის დროს, სკამზე ჯდომისას თუ ტრავმის შემთხვევაში ყოფნის დროს, ასევე NBA-ის ოფიციალურ საქმიანობების დროს (ინტერვიუების, საქველმოქმედო საღამოების და სხვა პერიოდში). ახალმა ჩაცმის სტილმა აკრძალა მოდა, რომელიც ხშირად ჰიპ-ჰოპის კულტურასთან ასოცირდებოდა, უფრო დაწვრილებით: დიდი მაისურები, ჯინსები, ქუდები, მოკლე სახელურიანი მაისურები, დიდი სამკაულები, და ტიმბერლანდის სტილის ფეხსაცმელები.
ეს ჩაცმის კოდი არ არძლევდა მოთამაშეებს ანალოგიური რამ ცმოდათ ინტევიუების, თამაშის დრო (სკამზე როგორც შემცვლელად ან თუნდაც როდესაც არ მიიღებდა მონაწილეობას), საქველმოქმედო საღამოებზე ან თუნდაც სხვა ნებისმიერ ღონისძიებაზე, რომელიც დაკავშირებული იქნებოდა NBA-ისთან. ჩაცმის კოდის დამრღვევები, დაისჯებოდნენ თამაშის გამოტოვებით. ჩაცმის კოდი გამოიწვია NBA-ის ახლანდელ ისტორიაში იმიჯთან დაკავშირებულმა პრობლემებმა.
მხარდამჭერი არგუმენტები
2004 წლის პეისერსი-პისტონის შეხლა-შემოხლის შემდეგ ლიგის იმიჯი ცუდად წაუვიდა. მხარდამჭერები მოითხოვდნენ ყველაზე საქმიან მოთხოვნას, რომ ყველა მოთამაშეს რაიმე სახის კოდით ცმოდა და არ ყოფილიყო რაიმე განსაკუთრებული მოთხოვნა. აქედან გამომდინარე, NBA მოთამაშეებს არ სთხოვდა კოსტუმის და ჰალსტუხის ტარებას. ასევე უნდა აღინიშნოს, რომ ბევრ NBA-ის გუნდს უკვე ჰქონდა შიდა ჩაცმის კოდი, რომელიც მწვრთნელის ან გენერალური მენეჯერის მიერ იყო დადგენილი. ჩაცმის კოდის შეუსრულებლობის შემთხვევაში შემდეგი დასჯა მოჰყვებოდა კონკრეტული მოთამაშის, რომ მას უნდა გადაეხადა ავია-ბილეთის საფასური, სადაც გუნდი მიემგზავრებოდა.
საწინააღმდეგო არგუმენტები
კრიტიკა მოჰყვა ისეთი მოთამაშეებისგან, როგორებიც არიან ალენ აივერსონი, სტეფენ ჯექსონი და პოლ პირსი, რომლებმაც ჩაცმის კოდის შესახებ განაცახდეს, რომ ჩაცმის სტილი პერსონალურ ხასიათს არ შეუცვლიდა. აივერსონმა ასევე განაცხადა: „ჩაცმის კოდი არ არის ის, ვინც ვარ მე და არ მაძლევს საშუალება ჩემი თავი წარმოვაჩინო“.
სქოლიო
კატეგორია:ნაციონალური საკალათბურთო ასოციაცია
National Basketball Association
ფილების ტექტონიკა
მინი|დედამიწის ტექტონიკური ფილების რუკა მინი|დედამიწის შიდა ფენის დიაგრამა ფილების ტექტონიკა (tectonicus; τεκτονικός — სამშენებლო) — საყოველთაოდ აღიარებული სამეცნიერო თეორია, რომლის თანახმად, დედამიწის ლითოსფერო შედგება რიგი მსხვილი ტექტონიკური ფილისგან, რომელთა ნელა მოძრაობა დაიწყო დაახლოებით 3.4 მილიარდი წლის წინ. მოდელი დაფუძნებულია კონტინენტური დრიფტის კონცეფციაზე, რომლის იდეა განვითარდა XX საუკუნის პირველი ათწლეულის განმავლობაში. ფილების ტექტონიკა გეომეცნიერთა მიერ საყოველთაოდ გახდა აღიარებული ზღვის ფსკერის სპრედინგის დამტკიცების შემდეგ, 1960-იანი წლების შუა ხანების ბოლოს.
დედამიწის ლითოსფერო, როგორც დედამიწის ყველაზე გარე, მყარი გარსი (ქერქი და ზედა მანტია), დაყოფილია შვიდ ან რვა ძირითად (განსაზღვრულობის მიხედვით) და მრავალრიცხოვან მცირე ფილად ან „ფირფიტად“. იქ, სადაც ფილები ერთმანეთს ხვდება, მათი ფარდობითი მოძრაობა განსაზღვრავს ფილების საზღვრის ტიპს: კონვერგენტულს, დივერგენტულს ან ტრანსფორმულს. მიწისძვრა, ვულკანური აქტივობა, მთათწარმოშობა და ღრმა ზღვის ღარის წარმოქმნა მიმდინარეობს ამ ფილების საზღვრის გასწვრივ. ფილების ფარდობითი მოძრაობა ტიპურად მერყეობს ნულიდან 10 სმ-მდე წელიწადში.
ტექტონიკურ ფილებს მოძრაობის უნარი აქვთ, ვინაიდან დედამიწის ლითოსფეროს გააჩნია უფრო დიდი მექანიკური სიმტკიცე, ვიდრე ქვეფენილ ასთენოსფეროს. მანტიის გვერდითი სიმჭიდროვის ცვლილება კონვექციის შედეგია; ამის მიზეზია დედამიწის მყარი მანტიის ნელი, მცოცავი მოძრაობა. ითვლება, რომ ფილების გადაადგილებას იწვევს ზღვის ფსკერის მოძრაობა სპრედინგული ქედების გასწვრივ და ქერქის სიმჭიდროვის ცვლილება. სუბდუქციის ზონებზე შედარებით ცივი, მჭიდრო ოკეანური ქერქი „ჩაწოლილია“ ან მანტიაშია დაძირული ქვემოთკენ მანტიური უჯრედის კონვერგენტულ ფრთაზე. თითოეული ამ ფაქტორის შეფარდებითი მნიშვნელობა და ერთმანეთთან კავშირი გაურკვეველია და ჯერ კიდევ მრავალრიცხოვანი განხილვის საგანია.
სქოლიო
კატეგორია:ფილების ტექტონიკა კატეგორია:გეოდინამიკა კატეგორია:გეოლოგიური თეორიები კატეგორია:სეისმოლოგია კატეგორია:ლითოსფერო
იზობუტანი
იზობუტანი — ფრეონი, (მეთილპროპანი, 2-მეთილპროპანი) (СН3)3СН — ალკანების კლასის ნახშირწყალბადი, ნორმალური ბუტანის იზომერია (n-ბუტანი). მისი ქიმიური ფორმულაა - C 4 H 10. მისი მოლური მასაა - 58.12 გრ/მოლ −1